# Die Schedelsche Weltchronik (deutsch):058

| 057 <<<Vorheriges Blatt | Die Schedelsche Weltchronik Blatt LVIII | Nächstes Blatt>>> 059 |
| fertig | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |

## LVII verso:

haben. da auch in der ringkmawr sand Endreßen kirchen de pallara besloßen wirdt. die andernn teil sind mit weingarten erfu$^e$lt vnd mit hoher mawr vmbgeben. Der berg Celuis genant hat seinen namen von Celio iubennio dem hertzog. der dem Romulo wider den Latinum zu hilff kome empfangen. vnd diser berg wardt der statt zugegeben zu den zeitten do Tullus hostilius die state Albam vmbkeret. vnd darnach daselbst wonet. vnnd machet einen hoff der nach ime hostilia genant wardt. Auff demselben perg hat Vespasianus den tempel Claudij gepawt An demselben ort waren vil go$^e$tter hewßer. altar vnnd tempel. der gross fleischbanck. das hol Ciclopis. gemeyne frawen hawßer. die fu$^e$nff wachter geselschaft. die pilgram gezeldt. vnd vihstal. in dem mittel seins rugken werden zwu wasserlaytung eins gar hohen gepews gesehen. Aber nw ist diser berg mit cristenlichen kirchen gezieret. An dem ort gegen dem Palatinischen berg ist sand Gregorien closter von ime auff seins vaters grund vnd poden erpawet. darnach sand Johanßen vnd Paulßen kirch. Item das spital Saluatoris. vnd die kirch sancte Marie in dominica. auch sand Stephans kirch. die nachfolgend der babst Simplicius gezieret hat. Item zur lingken hand desselben bergs ligt der vier gekro$^e$nten kirch. vnd sand Erasinus closter. das nehest newes gepewes auff disem berg ist ein pilgram herberg Lateranense genant. amm eu$^e$ßersten ort desselben bergs ist yetzo die kirch Lateranensis also gehaißen. dann sie ist auff des edelsten volcks lateranensier poden erpawet worden. Dise erwirdig kirch behellt die hewbter der apostel. vnd sunst vil heiligthums. ist an gepew vast hoh in der gantzen werlt beru$^e$mbt. die wardt dem babst Siluestro durch den kayser Constantinum ergeben. vnnd die Constantinisch kirch genant. Gleicherweis als dise kirch der erst stu$^e$l der ro$^e$mischen bischoff gewest ist. also ist sie von ine etwen fast bewonet worden. Nw aber sind die pallast ettwen vmb dieselben kirchen gelegen. zumm merern teyl eingefallen. Auff disem berg siht man die gro$^e$sseren pforten Neuia genant. vnd das halb zeru$^e$det schawhaws. darauß den spilen amm marck zu gesehen wardt. dz ettliche die wunderpurg nennen. da ist auch des heiligen creu$^e$tzs kirch in iherusalem genant von sand helena gepawen an dem ende do die tempel Veneris vnd Cupidinis waren. vnd dabey ein Cartheu$^e$ser closter. Item auff dem berg exquilinus genant. der der gro$^e$ßist ist ligt die beru$^e$mbtst kirch sand Marie der gro$^e$ßernn genant. an disem perg sind vil

## LVIII recto:

Blat LVIII
vnd wunder perliche gepew gewesen. vnd erstlich vomm thurnn der ritterschaft aufwartz werden gesehen. die verfallen gepew der pallacien Constantini des keysers. vnd groß marmorsteinin sewln halbnackennder alter. vnd nit weyt dauon große marmorsteinine pferd mit halbnackenden mannen auß wunderperlichem kunstwerck gemacht. dauon nit weit sind die Dioclecianischen gewelbte gepew fast scho$^e$n vnd wunderwirdig. auch andere gepew vil beru$^e$mbter mann. daselbst was auch ein fleischbanck. so sihet man alda sand veits kirchen. daran sto$^e$ßet der sygpogen Galieni. so sind sunst an dem ort vil kirchen vnd andere vnzellige ding vor awgen. Der berg Vininalis genant hat seinen namen vor Joue vimineo. dess gepew alda sind. vnd wiewol an disem berg vil gepew aufgerichtet gewesen sind so werden doch nwmaln nicht su$^e$nderliche gefunden. außgenomen drey allerscho$^e$nste hewser der gantzen statt. nemlich. M. Crassi Q. Catulli. C. Aquilij. Der berg Quirinalis hat von dem tempel Quirini den namen behabt. Varro der lerer hat dise berg von irer klainhait wegen pu$^e$hel genennt. Liuius schreibt das Seruius der ko$^e$nig dise nehsten zwen pu$^e$hel zu weytrung der stat eingefangen vnd daselbst diss ort zu wirdigkeit zebringen gewonet. vnd die stat mit aufgeschu$^e$ttem graben vnnd einer mawrnn vmbgeben hab. Rom wirdt besloßen vomm aufgang mit dem angeschutten pu$^e$hel Tarquini do yetzo ist die kirch sancte Marie in popnlo genant. Item ein wasser das iunckfrewlich genannt durch die ho$^e$ler des Quirinalischen bergs fließende geet allein auß dem eu$^e$ßernn wassernn yetzo in die stat Rom. An dem ort diss bergs ist Campus Marcius zwischen der stat vnd der Tyber der etwen wunderperliche gepew gehabt hat. der noch ettliche anzeigung irer niderfall vorawgen sind. da dann nochmals ein kirch sancte Marie in ecuria genant vorhanden ist. do was der tempel der go$^e$ttin ysidis. so siht man noch ein außberaytte sewln begangner geschihten. dabey versamlung zu erwelung der ro$^e$mischen ratherren beschahen. Zu Rom sind zwolff hole wunderwirdige gepew vnd wasser laytung gewest. So liset vnnd sihet man gar vil sigpogen vnder den etwen die Ro$^e$mischen keyser nach irer u$^e$berwindung der feind in die stat Rom mit freu$^e$den gefu$^e$rt warden. derselben pogen sind aber ettlich zerru$^e$det. ettlich mit niderfall bedeckt. vnn detliche mit newen gepewen vomm gesicht der menschen verru$^e$cket.
* ↑ WS:Vorlage: angē
* ↑ WS:Vorlage: iter